*Erre megkérdezték tőle: „Hol van a te Atyád?” Jézus így válaszolt: „Sem engem nem ismertek, sem az én Atyámat: ha engem ismernétek, Atyámat is ismernétek.”* (Jn 8,19)

Jézus mintha kitérne válasz elől. Nem mond egy konkrét helyet, hogy ott található Ő, az Atya. Helyette egy nagyon fontos dolgot próbál megértetni a hallgatókkal: ha megismered Jézust, megismered az Atyát is.

Jézus és az Atya teljes egységben élnek, ez alól Jézus földi tartózkodása sem volt kivétel. Ő tökéletes összhangban élt az Atyával a földön. Ez válasz egyrészt a feltett kérdésre, másrészt mutatja, hogy ez lehetséges. A kapcsolatfelvétel lehetősége Jézus kereszthalála. Hittel elfogadom magamra a kereszt áldozatát, megnyílik a lehetőség a kapcsolatteremtésre és ápolom azt a kapcsolatot – ezáltal megismerem Jézust és az Atyát is, sőt a Szent Szellemet is.

Ápolod ezt a kapcsolatot? *Vadon Gyula*